﻿בְּרֵאשִׁית בָּרָא אֱלֹהִים אֵת הַשָּׁמַ֫יִם וְאֵת הָאָ֫רֶץ׃ **2** וְהָאָ֫רֶץ הָיְתָה﻿

תֹ֫הוּ וָבֹ֫הוּ וְחֹ֫שֶׁךְ עַל־פְּנֵי תְהוֹם וְר֫וּחַ אֱלֹהִים מְרַחֶ֫פֶת עַל פְּנֵי הַמָּ֫יִם׃

**3**﻿וַיֹּ֫אמֶר אֱלֹהִים יְהִי־אוֹר וַיְהִי־אוֹר׃ **4** וַיַּ֫רְא אֱלֹהִים אֶת הָאוֹר כִּי־

טוֹב וַיַּבְדֵּל אֱלֹהִים בֵּין הָאוֹר וּבֵין הַחֹ֫שֶׁךְ׃ **5** וַיִּקְרָא אֱלֹהִים לָאוֹר

יוֹם וְלַחֹ֫שֶׁךְ קָ֫רָא לָ֫יְלָה וַֽיְהִי־עֶ֫רֶב וַֽיְהִי־בֹ֫קֶר יוֹם אֶחָד׃

\_\_\_\_\_\_\_\_\_\_\_\_\_\_\_\_

﻿שְׁמַע יִשְׂרָאֵל יְהוָה אֱלֹהֵ֫ינוּ יְהוָה אֶחָד׃ **5** וְאָהַבְתָּ אֵת יְהוָה אֱלֹהֶ֫יךָ﻿

בְּכָל־לְבָבְךָ וּבְכָל־נַפְשְׁךָ וּבְכָל־מְאֹדֶ֫ךָ׃ **6** וְהָיוּ הַדְּבָרִים הָאֵ֫לֶּה אֲשֶׁר

אָנֹכִי מְצַוְּךָ הַיּוֹם עַל־לְבָבֶ֫ךָ׃ **7** וְשִׁנַּנְתָּם לְבָנֶ֫יךָ וְדִבַּרְתָּ בָּם בְּשִׁבְתְּךָ

בְּבֵיתֶ֫ךָ וּבְלֶכְתְּךָ בַדֶּ֫רֶךְ וּבְ שָׁכְבְּךָ וּבְקוּמֶ֫ךָ׃ **8** וּקְשַׁרְתָּם לְאוֹת עַל־יָדֶ֫ךָ

וְהָיוּ לְטֹטָפֹת בֵּין עֵינֶ֫יךָ׃ **9** וּכְתַבְתָּם עַל־מְזוּזֹת בֵּיתֶ֫ךָ וּבִשְׁעָרֶ֫יךָ